
CyflwyniadECAD 4008-C
Arwain y dysgu: Beth, sut a pham ydw i'n addysgu?

Cari Ann Tinnuche
Rhif myfyriwr: 1811204
Nifer o eiriau: 3181 

Addysgeg yw'r dull ac ymarferiad o ddysgu. Yn ôl TES (2018), mae'n cwmpasu arddulliau addysgu, theori addysgu ac adborth ac asesiad. Pryd siaradwn am addysgeg dysgu, maent yn sôn amdano'r ffordd mae athrawon yn cyflwyno cynnwys y Cwricwlwm i ddosbarth. Addysgeg yw'r astudiaeth o theori ac ymarfer addysg (Infolit, 2020). Mae'n ymwneud a'r gwerthoedd a'r egwyddorion sylfaenol sy'n dylanwadu ar ein dulliau o ddysgu, addysgu ac asesu. 

Mae 12 Egwyddor Addysgegol yn y Cwricwlwm newydd sy'n amlinellu dysgu ac addysgu da;
1. Canolbwyntio'n gyson
2. Yn rhoi her i'r holl ddysgwyr
3. Defnyddio cymysgedd o ddulliau
4. Defnyddio cymysgedd o ddulliau gan gynnwys y rheini sy'n hybu sgiliau datrys problemau, sgiliau creadigol a'r gallu i feddwl mewn modd beirniadol. 
5. Gosod tasgau a dewis adnoddau sy'n adeiladu ar wybodaeth a phrofiad blaenorol ac yn ennyn diddordeb. 
6. Creu cyd-destunau dilys ar gyfer dysgu. 
7. Dilyn egwyddorion asesu ar gyfer dysgu 
8. Ymestyn oddi mewn ac ar draws Meysydd Dysgu a Phrofiad
9. Cryfhau'n gyson cyfrifoldebau trawsgwriclaidd a chyfleoed yn cael eu darparu i'w harfer 
10.  Cymell plant a phobl ifanc i gymryd cyfrifoldeb cynyddol dros eu dysgu eu hunain.
11. Hybu datblygiad cymdeithasol ac emosiynol a pherthnasoedd cadarnhaol. 
12. Hybu cydweithio
(Cwricwlwm i Cymru, 2018)

Fel dwedwyd John Loughran yn ei llyfr 'Developing a Pedagogy of Teacher Education' (2006: tud 3), " nid gweithred addysgu yn unig yw addysgeg, mae'n ymwneud â'r berthynas rhwng addysgu a dysgu a sut gyda'i gilydd maent yn arwain at dwf mewn gwybodaeth". Nid un peth penodol yw addysgeg, mae'n cael ei phlethu yn eich steil addysgu a'r hyn rydych chi'n addysgu. 
Yn ystod yr modiwl hyn, rydym wedi cael cyfle i archwilio gwybodaeth am egwyddorion addysgegol, er enghraifft asesu ar gyfer dysgu, ac rhoi nhw mewn cyd-destun berthnasol i gynllunio, cyflwyno ac asesu. 

Y Cyfnod Sylfaen
Mae Cymru yn unigryw yn y ffaith ei fod wedi creu Fframwaith Cyfnod Sylfaen uniongyrchol i weddill y Deyrnas Unedig. Mae'r patrwm yma yn parhau i'r Cwricwlwm i Gymru newydd i Gymru. 

Yn 2015, datblygodd yr athro Graham Donaldson adroddiad o'r enw "Dyfodol Llwyddiannus" gyda'r nod o lunio cwricwlwm gwell i bobl ifanc Cymru. Mae'r cwricwlwm newydd wedi'i gynllunio i gynorthwyo dysgwyr i addasu i'r byd sy'n newid i roi'r dechrau gorau posib iddyn nhw (Donaldson, 2015). Mae'r Cwricwlwm Newydd yn chwyldroadol ar gyfer Cymru, ac yn newid sy'n cael ei arwain gan fyfyrwyr. Bydd y Cwricwlwm Newydd yn cael ei weithredu'n ffurfiol o 2022 ymlaen. 

Mae'r Cwricwlwm Newydd yn ffocysu ar datblygu unigolion i cael yr nodweddion uchod (Gwe Gogledd, 2019)


Mae'r Cwricwlwm newydd yn ffocysu ar chwe Maes Dysgu a Phrofiad:
1. Y Celfyddydau Mynegiannol
2. Iechyd a Lles
3. Dyniaethau
4. Ieithoedd, llythrennedd a chyfarthrebu
5. Mathemateg a rhifedd
6. Gwyddoniaeth a thechnoleg
(Llywodraeth Cymru, 2018) 

Ac yn cynnwys tri chyfrifoldeb trawsgwricwlaidd, sef cymhwysedd digidol, llythrennedd a rhifedd. Yn ogystal â hyn, fydd y cwricwlwm newydd yn rhoi mwy o gyfleoedd i blant dysgu a datblygu sgiliau, fel sgiliau creadigrwydd ac arloesi, sgiliau meddwl yn feirniadol a datrys problemau, effeithiolrwydd personol a sgiliau cynllunio a threfnu (Llywodraeth Cymru, 2018). 

Cyn y Cwricwlwm Newydd, roedd ysgolion a sefydliadau Cymru yn dilyn Fframwaith y Cyfnod Sylfaen "Cwricwlwm Cymru". Mae'r ddogfen yn cyflwyno'r cwricwlwm a'r deilliannau ar gyfer plant 3 i 7 oed (Llywodraeth Cymru, 2015) . Mae 7 meysydd dysgu statudol yn y fframwaith yma, sef;
1. Datblygiad personol a chymdeithasol, lles ac amrywiaeth ddiwylliannol
2. Sgiliau iaith, llythrennedd a chyfarthrebu
3. Datblygiad mathemategol
4. Datblygu'r Gymraeg
5. Gwybodaeth a dealltwriaeth o'r byd
6. Datblygiad corfforol 
7. Datblygiad creadigol 
(Llywodraeth Cymru, 2015)

Mae'r Fframwaith yn annog plant i fod yn "greadigol ac i ddefnyddio eu dychymyg ac mae'n sicrhau bod dysgu yn fwy difyr ac effeithiol", ac mae'r Cwricwlwm newydd wedi cael ei gynllunio fel fframwaith dros 4 blwyddyn (o 3 i 7) ac yn ateb anghenion amrywiol pob plentyn (Llywodraeth Cymru, 2015). 

Egwyddor 1 a 3 
"Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol."
"Mae addysgu a dysgu da yn ymestyn oddi mewn ac ar draws Meysydd Dysgu a Phrofiad. "
(Donaldson, 2015)

Mae'r egwyddorion yma yn sôn amdano ddefnyddio ystod eang o ddulliau tra addysgu, sy'n ymestyn ar draws Meysydd Dysgu a Phrofiad. Mae hyn yn cynnwys cyfrifoldebau trawsgwricwlaidd, ac yn annog gwneud dysgu yn brofiad trawsgwricwlaidd gan ddefnyddio gwahanol ddulliau. Credaf fod y ddau yn gysylltiedig oherwydd mae'r egwyddor gyntaf yn sôn amdano ddefnyddio cymysgedd o ddulliau, a chredaf fod dysgu trawsgwricwlaidd yn dod o dan y testun yma.  

Profwyd bod dulliau addysgu trawsgwricwlaidd yn effeithiol, yn enwedig yn y Cyfnod Sylfaen (Price, 2010) . Dangosodd yr astudiaeth hon fod ystod o fanteision i addysgu trawsgwricwlaidd gan ddefnyddio ystod o ddulliau - fel darllenwyd yn yr astudiaeth, roedd cyfran o'r myfyrwyr â chyrhaeddiad is yn teimlo bod y dull yn grymuso ac yn magu hyder (Barnes, 2015). Dechreuodd rhai myfyrwyr cyrhaeddiad canol adeiladu ar y syniad o gwestiynu rhagdybiaethau cymeriadau mwy blaenllaw, ac weithiau hyd yn oed ysgwyddo cyfrifoldebau arwain (Price, 2010).

Un damcaniaethwr oedd yn annog addysgu trawsgwricwlaidd oedd Friedrich Froebel. Damcaniaeth Froebel oedd datblygiad o'r holl blentyn trwy chwarae a dysgu rhyngweithiol. (Llywodraeth Cymru, 2008). Roedd Froebel yn enwedig yn annog chwarae a dysgu tu allan, o fewn y meithrinfeydd agorwyd, defnyddiodd ei egwyddorion a'i arferion, gan gynnwys profiad o weithgareddau tu allan, fel rhan bwysig o'r arfer addysgol (UK Essays, 2018). Gallwn gymhwyso’r theori hon i brofiadau trawsgwricwlaidd, oherwydd mae Froebel yn annog chwarae yn yr awyr agored, a dyma un maes/pwnc gellir addasu ac addysgu gyda phob maes arall. Er enghraifft, mae'n haws i addasu gwers mathemateg neu wers iaith i wneud tu allan. 
Damcaniaethwr arall wnaeth pwysleisio'r pwysigrwydd o dysgu trawsgwricwlaidd yw Maria Montessori. Mae canolfannau Montessori yn annog dysgu trawsgwriclaidd, yn enwedig tra cymryd rhan mewn gweithgareddau tu allan. Er enghraifft, mae un ysgol Montessori wedi rhoi siawns i'r plant dechrau gweithio gyda ffermwr sy'n cynhyrchu mêl ei hun. Mae'r plant wedi gweithio ar y fferm yn helpu'r ffermwr, a mae grŵp bach wedi bod yn gweithio gyda him i marchnata (creu posteri, creu stondyn) a gwerthu'r mêl (Montessori, 2015). Nid yn unig yw hun yn profiad anhygoel i'r plant, ond yn cyfuno nifer o meysydd trawsgwriclaidd, gan gynnwys y dyniaethau, y celfyddydau mynegiannol a iechyd a lles.
Gall astudiaethau rhyngddisgyblaethol, yn seiliedig ar "grwpiau o brofiadau a chanlyniadau o fewn ac ar draws meysydd cwricwlwm, ddarparu profiadau dysgu perthnasol, heriol, a difyr a chyd-destunau ysgogol i ddiwallu anghenion amrywiol plant a phobl ifanc" (Llywodraeth Yr Alban, 2008).  Yn ystod fy amser ar lleoliad mewn ysgol, ceisiais dod lan a gweithgareddau fyddai'n cynnwys nifer o meysydd gwahanol, er enghraifft pryd dysgais gwers amdano sut i ddweud "rydw i yn hoffi / dydw i ddim yn hoffi". Roedd y gwers yma yn cynnwys cymhwysedd digidol, llythrennedd, iechyd a lles a gwybodaeth a dealltwriaeth o'r byd. Roedd tasg ar yr ipads i ddechrau amdano'r gwahanol ffrwyth roedd y plant yn mynd i flasu, a tra'n flasu fe wnaethon nhw ceisio dweud 'rydw i yn hoffi/dydw i ddim yn hoffi/ rwy'n caru/ mae hwn yn flasus/sur/melys". Roedd hyn yn hybu ei llythrennedd. Fe wnaethon ni hefyd dysgu amdano cefndir y ffrwyth a'r gwledydd wnaethon nhw dod o (gwybodaeth a dealltwriaeth o'r byd) a hefyd wnaethon ni cael trafodaeth amdano beth sy'n iachus i ni (iechyd a lles). 

Mae hefyd nifer o wahanol ddulliau addysgu, ac mae techneg drawsgwricwlaidd yn ond un dechneg sy'n gallu gweithio. Er mwyn bod yn addysgwr effeithiol, mae rhaid dod o hyd i ddull addysgu sy'n gweithio ar eich cyfer chi a'ch dosbarth (eich addysgeg). Gellir defnyddio gwahanol ddulliau ar gyfer gwahanol weithgareddau - er enghraifft fyddai un dechneg rheoli ymddygiad yn gweithio ar gyfer un grŵp plant, ond efallai byddai techneg arall yn siwtio grŵp arall. Gwelais hyn yn ystod fy amser ar leoliad mewn ysgol, roedd y grŵp Meithrin yn ymateb yn well i'r dull "dangos 5" fel strategaeth rheoli dosbarth, ond roedd grŵp y Derbyn yn ymateb yn well i'r dull rheoli ymddygiad trwy batrwm clapio. 

Fel mae egwyddor 1 yn dweud, mae addysgu da yn defnyddio cymysgedd o ddulliau. Esiampl o hyn yw, efallai bod addysgu uniongyrchol yn gweithio ar gyfer rhai dosbarthiadau. Addysgu uniongyrchol yw damcaniaeth sy'n awgrymu taw'r ffordd fwyaf effeithio i ddysgu yw trwy gyfarwyddiadau dan arweiniad (teachnology, 2020). Mae'r dull hwn o addysgu yn cyferbynnu'n uniongyrchol ag arddulliau addysgu eraill sy'n efallai annog archwilio neu yn fwy goddefol. Wnaeth yr astudiaeth " The Effectiveness of Direct Instruction Curricula: A Meta-Analysis of a Half Century of Research" (Stockard et al., 2018) edrych mewn i effeithlondeb y dull yma, ac ar ôl edrych ar 300+ o astudiaethau dros 50 mlynedd, daethon nhw i'r casgliad fod manteision da ar gyfer addysgu uniongyrchol, i bob oedran, i bob cefndir ethnigrwydd o bob cefndir sosio-economaidd. Ond er hyn, mae dulliau arall all gweithio yn well ar gyfer gwahanol dysgwyr, er enghraifft mae Montessori yn awgrymu dosbarthiadau gyda cymysg o oedrannau, lle mae dysgwyr yn dysgu trwy gweithio gyda gwahanol deunyddiau (Rammohan, 2019). 

Dull arall gellir gweithio yn effeithiol yw addysgu cymheiriaid; gwelais hyn yn ystod fy amser yn ysgol ar leoliad. Mae hyn yn gweithio trwy'r dosbarth yn cael ei thorri lan mewn i grwpiau bach, lle mae un plentyn yn gyfrifol ar gyfer dysgu aelodau'r grŵp. Mae hyn yn gweithio'n dda ar gyfer unigolion MAT yn enwedig, maen nhw yn gallu helpu'r aelodau mwy gwan. Mae damcaniaeth Lev Vygotsky yn cefnogi'r dull hwn o ddysgu - mae'r damcaniaeth yn ffocysu arno sgaffaldiau ac arno adeiladu ar wybodaeth flaenorol. ¬¬Gellir rhoi hyn mewn cyd-destun gydag addysgu cymheiriaid, mae terfyn i beth gall y dysgwr ei ddysgu ar ben ei hun, ond gyda chymorth disgybl arall (un mwy 'gwybodus') gellir dysgu beth oedd rhy anodd iddyn nhw ddysgu'n flaenorol.

Model sgaffaldio Vygotsky (Simply Psychology, 2018)


Fel Athrawes, nid yn unig mae rhaid newid dulliau o ddysgu a'i haddasu ar gyfer pob disgybl, ond hefyd mae rhaid i ni addasu'r ffordd rydym yn asesu dysgu. Asesu ar gyfer dysgu yw'r dull addysgu a dysgu sy'n creu adborth a ddefnyddir i wella perfformiad myfyrwyr. 

Gwelais hyn yn ystod fy amser ar leoliad, roedd rhai disgyblion yn cael ei hasesu trwy geisio ffurfio geiriau, tra roedd rhai yn cael ei hasesu trwy geisio dweud y brawddegau cyn iddyn nhw ffurfio'r brawddegau. Roedd yr asesu yn dibynnu ar yr unigolion a'i chryfder yn y meysydd. Darganfyddwyd Paul Black a Dylan Wiliam yn ei llyfryn "Inside the Black Box: Raising Standards Through Classroom Assessment" (2006);
· Mae asesiad ffurfiannol wrth wraidd addysgu effeithiol
· Maes asesiad ffurfiannol yn cael effaith gadarnhaol gref ar gyflawniad
· Mae gwella asesiad ffurfiannol yn codi safonau.

Mae hyn yn meddwl, fel Athrawon, rydym yn gallu dod o hyd i wybodaeth amdano ddysgwyr unigol i ddeall ei hanghenion yn well, trwy arsylwi arno pwy sy'n ateb cwestiynau, arsylwi plant yn gweithio. Rydym ni hefyd yn gallu addasu ein dysgu fel ymateb i arsylwadau - er enghraifft os mae gwers angen cael ei ailddysgu mewn ffurf wahanol, os oedd y dasg yn rhy haws neu rhy anodd (Teaching English, 2020). 

Gallwn asesu dysgu trwy gyfathrebu’n agored gyda'r disgyblion pam a beth maen nhw'n dysgu - a hefyd sut i gwrdd â'r meini prawf llwyddiant. Mae defnyddio cwestiynau i ymestyn ei dysgu hefyd yn effeithiol (fel gwelais ar leoliad) - mae mynd un cam yn bellach yn anffurfiol yn ymestyn beth mae'r plant yn dysgu ac yn rhoi nhw mas o'i pharth cysur. Yn ogystal â hyn, mae rhoi adborth penodol a defnyddiol yn rhoi siawns i'r plant ymestyn ei dysgu/ gwybod beth i wella / newid tro nesaf. 

Egwyddor 2
Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.
	(Donaldson, 2015)

Nod yr egwyddor hon yw bod addysgu da yn cynnwys gosod tasgau a gweithgareddau sy'n adeiladu ar wybodaeth flaenorol y myfyrwyr er mwyn ennyn diddordeb y myfyrwyr yn yr hyn maen nhw'n dysgu. Yn ystod fy amser mewn ysgol ar gyfer lleoliad, roedd yn amlwg i mi fod yr athro'n gwybod beth oedd y dosbarth a'r disgyblion unigol yn mwynhau ac yn diddori mewn. Roedd hi'n adnabod y disgyblion yn ddigon da i addasu tasgau er mwyn sicrhau ei fod nhw'n elwa o'r tasgau. Roedd llais y disgybl yn bwysig iawn yn yr ystafell ddosbarth. 

Pan ddechreuon ni testun newydd fe wnaethon ni drafod fel dosbarth yr hyn roedden ni'n gwybod yn barod, a'r hyn hoffem ni dysgu amdano'r pwnc. Gwnaethom hefyd drafod pa weithgareddau yr hoffem wneud o dan y thema. Er enghraifft, pan ddechreuon ni'r Lindysyn Llwglyd, soniodd plentyn yr hoffent flasu'r ffrwythau roedd y Lindysyn wedi bwyta, tra roedd plentyn arall wedi penderfynu ei fod eisiau paentio'r Lindysyn ei hun. Mae ymchwil yn dangos bod myfyrwyr sy'n credu bod ganddyn nhw lais yn yr ysgol saith gwaith fwy tebygol o fod â chymhelliant academaidd na myfyrwyr sydd ddim yn credu bod ganddyn nhw lais (Quaglia Institute for School Voice and Aspirations, 2016) Y mwyaf aml mae addysgwyr yn roi dewis, rheolaeth, her a chyfleoedd i'w myfyrwyr i gydweithredu, y mwyaf fydd eu cymhelliant a'u hymgysylltiad (St.John, Briel. 2017).  

Mae perthnasoedd cadarnhaol rhwng myfyrwyr ag athrawon yn annog myfyrwyr i gael llais democrataidd, i teimlo'n rhydd ac yn ddiogel, a gallu trafod a ffurfio barn am eu syniadau eu hunain, ac i gymryd rhan mewn arferion dinasyddiaeth. (Dijkstra et al, 2015). Mae'n hynod o bwysig bod athrawon yn gwybod ei myfyrwyr, yn gwybod pa dulliau addysgu sy'n gweithio'n gorau iddynt a beth mae nhw'n mwynhau. Roedd hyn yn rhywbeth wnes i trio fy nghorau i weithredu tra ar lleoliad, yn enwedig yn ystod trio egluro pethau roedd y disgybl dim yn deall. Er enghraifft, wrth i ni chwarae'r jig-so "beth sydd ar goll" roedd disgybl yn gweld hi'n anodd i dilyn y patrwm rhif oherwydd doedd dim gwrthrychau ffisegol yn cael ei ddefnyddio. Ar ôl i'r disgybl mynd mas ar amser chwarae, sylweddolais fod y disgybl yn mwynhau siarad a chwarae deinosoriaid, felly, ar ôl i ni ceisio ateb y taflen gwaith ar ôl amser chwarae, defnyddiais deinosoriaid bach i'r disgybl cyfri er mwyn ennill ei ddiddordeb a rhoi rhywbeth ffisegol iddo i'w ddefnyddio i helpu fo deall. 

Damcaniaethwr sy'n pwysleisio'r pwysigrwydd o perthynas rhwng disgybl ac athrawes yw Jerome Bruner. Adnabwyd Bruner tri dull dysgu penodol: gweithredol, eiconig a symbolaidd. Pwysleisiodd bwysigrwydd ymyrraeth oedolion i gefnogi neu 'sgaffaldio' dysgu a galluogi plentyn i wneud cynnydd. Er mwyn wneud hyn yn effeithiol, mae angen i'r ymarferydd fod yn ymwybodol o'r hyn mae'r plentyn yn ei wybod eisoes er mwyn adeiladu arno ("gosod tasgau sy'n adeiladu ar wybodaeth a phrofiad blaenorol"). (Llywodraeth Cymru, 2008) Mae hyn yn aml ar ffurf deialog rhwng oedolyn a'r plentyn. Mae Bruner yn cyflwyno'r syniad o 'gwricwlwm troellog', lle gellir ailgyflwyno'r pwnc ar lefel fwy cymhleth wrth i sgiliau meddwl ddatblygu (ar ôl ail-ymweld a'r hyn ddysgwyd yn blaenorol - eto, yn adeiladu ar wybodaeth a phrofiad blaenorol" . 

Mae'n lan i'r athrawon i sicrhau ei fod nhw'n rhoi siawns i'r plant datblygu penderfyniadau o beth mae nhw yn neu ddim yn hoffi, ac yn rhoi y cyfleoedd i nhw arbrofi gyda gwahanol meysydd, er enghraifft efallai fydd darpariaeth barhaus fel corner gwisgo lan yn datblygu plentyn mewn i plentyn sy'n mwynhau drama, neu cornel cerddoriaeth yn datblygu plentyn mewn i plentyn sy'n dysgu offeryn. 



Y sefyllfa bresennol 
Ar y foment, rydym ni yn y canolbwynt rhwng dechrau gweithredu'r cwricwlwm newydd ond hefyd dod i'w arfer gyda'r newid mawr yma. Er bod y Cwricwlwm newydd yma yn edrych yn wych, mae'n hefyd dod gyda'i heriau. Un broblem yw ymrwymiad i weithredu. Fydd rhaid i ysgolion nid yn unig addasu ei ffurf dysgu ar gyfer y Cwricwlwm newydd, ond hefyd rhoi arweiniad i'r plant heb gymryd drosto ormod. 

Hefyd, bydd rhai ysgolion yn gwrthsefyll newid a fydd perfformwyr uchel yn arbennig yn amharod i dorri o'r hyn maent yn gweithredu'n llwyddiannus yn barod.
Her arall yw bod y Cwricwlwm newydd yn cael ei harwain gan blant. Bydd hyn yn her oherwydd mae hyn yn ffurf newydd o ddysgu i nifer o athrawon, ond mae dal rhaid i blant cael arweiniad. (Evans, 2015). Disgwylir i'r athrawon hyn arwain y dysgu ond hefyd disgwylir iddynt feithrin y cwricwlwm newydd. Ond, heb yr hyfforddiant a'r gefnogaeth gywir, ni fydd athrawon yn gallu gweithredu'r cwricwlwm newydd. Os yw'r cwricwlwm newydd hwn i lwyddo, bydd angen y gefnogaeth gywir ar yr athrawon nid yn unig i'w weithredu'n gywir ond i wneud y gorau o'r hyn maen nhw'n addysgu i'r plant. Yn fy ysgol lleoliad, roedd yr athrawon wedi dechrau gweithredu'r cwricwlwm ond yn poeni rhag ofn nad oeddent yn gweithredu'r cwricwlwm mor dda ag oeddent allu, neu ei fod nhw'n ei gamddehongli. 

Problem arall gall codi gyda'r cwricwlwm newydd yw bod athrawon yn barod yn teimlo fel mae ei addysgeg wedi datblygu, ac efallai fydd hyn yn taflu sbaner i mewn i'r sefyllfa. Mae rhaid iddyn nhw nid yn unig addasu sut maen nhw'n cynllunio ac yn dysgu, ond hefyd y ffurf maen nhw'n dysgu - ac efallai fydd hyn yn anodd yn enwedig i athrawon sydd wedi bod yn dysgu'r hen gwricwlwm am nifer o flynyddoedd.







Casgliad
Mae addysgu effeithiol yn gofyn am benderfynu pa agweddau i dynnu sylw at, sut i drefnu a chyflwyno gwaith myfyrwyr, pa gwestiynau i ofyn i'r myfyrwyr sydd â lefel amrywiol o arbenigedd a sut i gefnogi myfyrwyr heb gymryd drosodd y broses meddwl (UK Essays, 2018). 

Er bod nifer o gymhlethdodau yn dod gyda'r cwricwlwm newydd, mae'r buddion oddi wrthi yn ddiddiwedd ac mae'n ymddangos bydd nid yn unig y plant yn elwa ohono'n fawr, ond yr athrawon hefyd. Credaf fydd y profiad yma o newid o un cwricwlwm i'r arall yn helpu athrawon i greu addysgeg bersonol fwy hyblyg, yn enwedig oherwydd bod y cwricwlwm newydd yn dod a mwy addasrwydd. Credaf, er bod hi'n newid mawr, fydd y newid yn un a fydd yn cryfhau eu gyrfaoedd a'i chariad am y swydd a wnânt.

Rwyf yn credu bod ymchwilio i mewn i'r egwyddorion yma wedi adeiladu'r wybodaeth rwyf yn gwybod yn barod am yr ystafell dosbarth, ac wedi rhoi mwy o fewnwelediad i mi o ba heriau fydd yn wynebu fi mewn gyrfa fel athrawes, er enghraifft cyfrifoldebau trawsgwricwlaidd ac asesu ar gyfer dysgu. Er hyn, credaf ei fod yn rhywbeth mi fyddaf yn datblygu wrth i mi ymarfer fel athrawes dan hyfforddiant, yn barod am yr amser y byddaf yn cael fy nosbarth fy hun.

